Darwen FC

**Darwen Football Club** var en fotballklubb fra Darwen i Lancashire i Nordvest-England som eksisterte mellom 1870 til 2009. Klubben kom til semifinalen i FA-cupen i 1881 og var medlem av The Football League fra 1891 til 1899. Darwen ble så medlem av Lancashire League i 1900 og spilte kun i lokale serier siden. I klubbens siste sesong, sesongen 2008–09, spilte de i North West Counties Football League. Darwens hjemmebane var Anchor Ground.

## Historie
Klubbens første hjemmebane var Barley Bank og de spilte opprinnelig rugby og cricket før de startet med fotball i 1875. Darwen var den første klubben fra Nord-England som hevdet seg innen fotball, da de nådde kvartfinalen i FA-cupen i 1879 og to år senere da de spilte seg fram til semifinale. I 1891 ble Darwen innvalgt til The Football League da ligaen ble utvidet fra 12 til 14 klubber men kom på 14.- og siste plass i ligaen. De ble invitert til å være med i den nystartede 2. divisjon, og ble dermed den første klubben i historien som opplevde nedrykk. I 1893 kom Darwen på 3.-plass i 2. divisjon og kvalifiserte seg til spill i 1. divisjon igjen via test-kamper men rykket ned igjen påfølgende sesong. 

Darwen spilte sin siste sesong i The Football League sesongen 1898–99 etter 18 tap på rad, noe som fremdeles er rekord i engelsk fotball. De satte også rekord i antall mål mot i en sesong, med 141 mål innsluppet. Klubben flyttet fra Barley Bank til den nye hjemmebanen Anchor Ground og ble med i den lokale ligaen Lancashire League i 1899. I 1902 vant Darwen Lancashire League uten å tape. To år senere ble Darwen med i Lancashire Combination, en liga de var medlem av de neste 70 årene og vant ligaen fire ganger. Etter at de vant Lancashire Combination for fjerde gang i 1976, forlot de ligaen til fordel for Cheshire County League og seks år senere var de med på å stifte North West Counties League. 

14. mai 2009 ble Darwen oppløst på grunn av økonomiske problemer, etter 134 års eksistens. AFC Darwen ble etablert i 2009.

## Klubbstatistikk
***1879–80**&nbsp;– Vinner av Lancashire Senior Cup etter at de vant over Blackburn Rovers i finalen.
***1880–81**&nbsp;– Semifinalister i FA-cupen 
***1889–90**&nbsp;– En av klubbene som etablerte Football Alliance
***1891–92**&nbsp;– Valgt inn i The Football League
***1892–93**&nbsp;– Ikke gjenvalgt til 1. divisjon, ble en av klubbene som etablerte 2. divisjon. Opprykk etter test-kamp i 1893.
***1893–94**&nbsp;– Nedrykk til 2. divisjon etter test-kamp.
***1899**&nbsp;– Søkte ikke gjenvalg til Football League
***1899–00**&nbsp;– Ble medlem av Lancashire League
***1901–02**&nbsp;– Vinnere av Lancashire League
***1903–04**&nbsp;– Ble medlem av Lancashire Combinations 1. divisjon
***1909**&nbsp;– Nedrykk til 2. divisjon
***1914**&nbsp;– Forlot Lancashire Combination
***1920–21**&nbsp;– Ble medlem av Lancashire Combination igjen
***1930–31**&nbsp;– Vinnere av Lancashire Combination
***1931–32**&nbsp;– Vinnere av Lancashire Combination 
***1963**&nbsp;– Nedrykk til 2. divisjon
***1965–66**&nbsp;– Opprykk til 1. divisjon
***1967**&nbsp;– Nedrykk til 2. divisjon
***1967–68**&nbsp;– Opprykk til 1. divisjon
***1971–72**&nbsp;– Vinnere av Lancashire Combination
***1974–75**&nbsp;– Vinnere av Lancashire Combination
***1975–76**&nbsp;– Ble medlem av Cheshire County League
***1982–83**&nbsp;– Var med å etablere North West Counties League
***1984**&nbsp;– Nedrykk til 2. divisjon
***1986–87**&nbsp;– Opprykk til 1. divisjon
***1998**&nbsp;– Flyttet ned til 2. divisjon

### Meritter
***Lancashire Combination** Vinnere 1931, 1932, 1972, 1975
***Lancashire League** Vinnere 1902. 
***Lancashire Senior Cup** Vinnere 1880
***Lancashire Junior Cup** Vinnere 1933

## Referanser


## Eksterne lenker
*Darwen Football Club&nbsp;– Offisielt nettsted
*Darwen Football Club, the early years
*Oppløsning av klubben i 2009 hos blackburncitizen.co.uk